**תכונות של חומרים**

**⏴ במבט חדש לכיתה ב**

**היקף יחידת הלימוד:** 1 - 2 שעורים

**עמודים:** 23 - 25

# מטרות

* התלמידים יביאו דוגמאות לתכונות.
* התלמידים יאפיינו מוצר ויציינו את תכונותיו.
* התלמידים יסבירו שמידע על תכונות של חומרים ומוצרים אנו קולטים בעזרת החושים.

**הערכות לשיעור**

* להכין כרטיסים עם המילים החדשות שלמדנו **תכונה, חושים, צבע, טעם, ריח, צליל, מרקם**
* מומלץ לקרוא [בקישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a8%d7%a7%d7%a2-%d7%9e%d7%93%d7%a2%d7%99-%d7%97%d7%95%d7%9e%d7%a8%d7%99%d7%9d-%d7%a1%d7%91%d7%99%d7%91/) את הרקע התיאורטי המדעי לנושאים שבפרק הראשון.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 51 - 54.

# מהלך השיעור (ראו בעמודים הבאים).

# מהלך השיעור: תכונות של חומרים

| **מרכיבי מעגל הלמידה** | **פעילויות** |
| --- | --- |
| פתיחה | שיעור זה יעסוק בתכונות חומרים ובזיהוין.  המילה תכונה אינה מוכרת לתלמידים. להמחשה ולבניית משמעות, מומלץ להציג מוצר/ גוף מסוים ולבקש מהתלמידים לציין את מאפייניו.  אפשר גם לדבר על תכונות בהקשר לאנשים- איזה תכונה אתה הכי אוהב/ת אצלך? אילו תכונות אתם אוהבים אצל החברים שלכם? ועוד ואז לעבור לעולם החומרים.  אפשר לבקש לתאר את המאפיינים של מישהו ואז להמשיג שכל אלה הן תכונות.  יוצאים לחצר ומפריחים בועות סבון, שואלים:   * מאיזה חומר הכנו את הבועות? (מים וסבון). * מהן התכונות של בועת סבון? (כדוריות, שקופות, צבעוניות, קרום דקיק). * תארו את בועת הסבון. (כדוריות, שקופות, צבעוניות, קרום דקיק). * האם לכל הבועות יש את אותן תכונות?(גדולות קטנות, עגולות, אליפטיות).   לאחר מכן, לבנות הכללה: לכל המאפיינים האלה קוראים תכונות (זוהי דרך חשיבה אינדוקטיבית- מהפרטים לכלל).  בשלב הבא יש לתרגל את השימוש במילה תכונה באפיון מוצר אחר, תכונות של אנשים, המאפשרות לנו להבדיל בין האנשים ולזהות מי הם וכדומה (זוהי חשיבה דדוקטיבית- מהכלל לפרטים).  מציגים בפני התלמידים קלמר ומבקשים מהם לאפיין אותו.  מהן התכונות של הקלמר? (צבעוני, בצורת מלבן, גדול מעיפרון, רך).  עורכים המשגה, בונים הכללה: צבעוני, מלבני, רך וגדול הן תכונות של הקלמר. אלה התכונות מאפיינות את הקלמר.  קוראים את קטע הפתיחה שבעמוד 23.  לסיכום אפשר לתת לילדים לענות במחברת על שאלה בתבנית שיח שבעמוד 23. |
| התנסות | **מגלים תכונות**  קוראים את הדיאלוג בין הדמויות שבעמוד 24.  עורכים דיון בעזרת השאלות שבתבנית **שיח**, עמוד 23.  אילו תכונות של חומרים קולטים בחושים? (טעם, ריח, צבע, קשיות)  אילו חושים עוזרים לנו לקלוט תכונות של חומרים?  מבצעים את המשימה **אילו תכונות של חומרים קולטים בעזרת החושים?**, עמודים 23 - 24.  מטרת המשימה היא לזהות תכונות של חומרים שניתן לקלוט בחושים. |
| המשגה | משלימים את המשפטים בהיגדי הסיכום שבתבנית **מה למדנו?**, עמוד 22.  המורה משמיטה מילה במשפטים.  (המילים להשמטה בתוך סוגרים).  צֶבַע, מִרְקָם, רֵיחַ, טַעַם וּצְלִיל הֵם (תְּכוּנוֹת) שֶׁל חֳמָרִים.  אֶת תְּכוּנוֹת הֶחֳמָרִים אָנוּ קוֹלְטִים בְּעֶזְרַת (הַחוּשִׁים).  בעזרת החושים אנו קולטים תכונות מראה- צבע, צליל, קשיות, מרקם, תכונה הקשורה לריחות ולטעמים. |
| יישום | מַתְאִימִים מִלִּים: מִתְחוּ קַו בין המילה בשורה הראשונה למילה המתאימה לה בשורה השנייה.  תְּכוּנָה, חוּשׁ, צֶבַע, טַעַם, רֵיחַ, צְלִיל, מִרְקָם  יָרֹק, גָּבוֹהַּ, הָרֵיחַ, נָעִים, מָתוֹק, נָמוּךְ, חָלָק  הַשְׁלִימוּ: יָרֹק, גָּבוֹהַּ נָעִים מָתוֹק נָמוּךְ הֵן מִלִּים הַמְּתָאֲרוֹת (תְּכוּנוֹת). |
| סיכוםורפלקציה | איזו תכונה של חבר/ה אני מעריך/ה?  מה למדתי בשיעור זה שלא ידעתי קודם? |